钦定古今图书集成/历象汇编/庶征典/第158卷 > 《管窥辑要》 > 金
## 钦定古今图书集成/历象汇编/庶征典/第158卷 > 《管窥辑要》 > 金

### 海陵正隆六年临潢空中有车马声

按《金史海陵本纪》，不载。　按《五行志》，“六年八月，时临
潢府闻空中有车马声，仰视见风云杳霭，神鬼兵甲
蔽天，自北而南，仍有语促行者。未几，海陵下诏南征。”

### 世宗大定十三年塔上有音乐声

按《金史世宗本纪》不载　按《五行志》：“大定十三年八
月丁丑，策试进士于悯忠寺，夜半忽闻音乐声起东
塔上，西达于宫，考官完颜蒲捏、李晏等以为文运始
开，得贤之兆。”

### 宣宗兴定三年有声如雷

按《金史宣宗本纪》：“兴定三年夏四月癸未，陕西黑风
昼起，有声如雷。”

### 哀宗正大五年御座上闻人声

按《金史哀宗本纪》。不载　按《续文献通考》。正大五年
八月御座。上闻若有言者曰：“不放舍则何。索之不见。”